realme, producătorul de smartphone-uri cu cea mai rapidă creștere la nivel global, anunță lansarea noilor telefoane realme 12 și realme 12 Plus.
Acestea continuă tradiția succesului modelelor realme 12 Pro Plus și realme 12 Pro, cunoscute pentru impactul lor pozitiv în gama mid-range, oferind specificații remarcabile la un preț mai accesibil.
Modelul realme 12 Pro Plus a obținut numeroase distincții încă din primele zile de la lansare. Acesta s-a clasat în Top 2 cele mai bine vândute modele pe Amazon Italia în perioada promoțională și a ocupat locurile 1 și 2 în categoria „Cele mai interesante noutăți de pe Amazon Italia” prin modelul realme 12 Pro, timp de două zile. De asemenea, ambele modele au înregistrat o creștere a vânzărilor cu 800% față de seria precedentă, realme 11 Pro, în Italia.
Succesul acestor produse reflectă filosofia de bază a brandului realme: „Calitate mai presus de cantitate”. Această etică pune accent pe experiența utilizatorului mai presus de simpla afișare a specificațiilor. Noile modele realme 12 și realme 12 Plus sunt așteptate să redefinească experiența utilizatorilor de smartphone-uri din gama medie, ridicând ștacheta în acest segment.
realme va introduce pe noile modele realme 12 și realme 12 Plus o inovație în modul de interacțiune cu telefonul: AI Air Gesture. Aceasta permite utilizatorilor să controleze telefonul fără atingere, doar prin simple mișcări ale mâinii, fiind deosebit de utilă atunci când utilizatorii sunt implicați în activități în care atingerea fizică a dispozitivului nu este practică, cum ar fi mâncatul, gătitul sau curățenia.
AI Air Gestures reprezintă un progres semnificativ în tehnologia de interacțiune cu utilizatorul, oferind o experiență mai accesibilă și mai intuitivă. realme s-a concentrat constant pe tehnologia AI, având echipe dedicate de cercetare și dezvoltare pentru a îmbunătăți produsele cu funcții bazate pe AI.
realme 12 Plus este echipat cu platforma MediaTek 7050, asigurând performanțe ridicate în sarcini complexe, iar sistemul de camere foto include un senzor principal Sony LYT 600 cu OIS de 50MP și zoom in-sensor de 2X, oferind flexibilitate sporită pentru a surprinde subiecții aflați la distanțe diferite.
Pentru prima dată în segment, realme 12 Plus introduce tehnologia Rainwater Smart Touch, care oferă utilizatorilor un confort și o precizie mai mare în timpul utilizării, chiar și în condiții de umezeală. De asemenea, telefonul utilizează pielea vegană premium, fiind singurul din segment cu această caracteristică de înaltă calitate și durabilitate.
O altă noutate este butonul de power dinamic. realme 12 permite utilizatorilor să personalizeze butonul de pornire pentru a accesa rapid diverse funcții, cum ar fi modul avion, lansarea rapidă a portofelului și comenzi rapide pentru aplicații terțe, adaptându-se astfel la diverse scenarii zilnice.
Mai multe detalii despre noile modele vor fi dezvăluite la lansarea oficială de pe 21 mai. Până atunci, puteși verifica review-ul nostru de la realme 12 Pro aici.